Nils-Olof Franzén

Nils-Olof Franzén (23. elokuuta 1916 Oxelösund – 24. helmikuuta 1997) oli ruotsalainen kirjailija, joka muistetaan erityisesti humoristisista nuortenkirjoistaan.

Franzén tunnetaan parhaiten yhdestätoista Agaton Sax -kirjastaan, jotka hän kirjoitti vuosina 1955–1978. Weilin+Göös julkaisi sarjasta muutaman suomennoksen 1972–1973. Agaton Sax -sarjan lisäksi Franzén kirjoitti muutaman muun nuorten salapoliisiromaanin ja aikuisten dekkarin sekä joukon historiallisia romaaneja ja monta merkkihenkilöiden elämäkertaa. Hän loi 1960-luvulla hahmot Göran Ulv, Fred Y ja herra Zippo.

Franzén toimi Ruotsin radion ohjelmapäällikkönä 1956–1973. Ruotsin dekkariakatemia myönsi kirjailijalle 1978 palkinnon tämän kirjoittamista lasten ja nuorten salapoliisikirjoista.

Ruotsalaiset lasten- ja nuortenkirjailijat
Vuonna 1916 syntyneet
Vuonna 1997 kuolleet